Title: ประกาศคณะกรรมการควบคุมการขนส่งทางบกประจำจังหวัดสระบุรี ฉบับที่ 51 (พ.ศ. 2550) เรื่อง กำหนดเส้นทางสำหรับการขนส่งประจำทางด้วยรถโดยสาร หมวด 4 จังหวัดสระบุรี สายที่ 2547 ชื่อเส้นทางสถานีขนส่งผู้โดยสารจังหวัดสระบุรี-พระพุทธฉาย-หมู่บ้านป่าไม้

ประกาศคณะกรรมการควบคุมการขนส่งทางบก

ประกาศคณะกรรมการควบคุมการขนส่งทางบก
ประจำจังหวัดสระบุรี
ฉบับที่
๕๑ (พ.ศ. ๒๕๕๐)
เรื่อง
กำหนดเส้นทางสำหรับการขนส่งประจำทางด้วยรถโดยสาร
หมวด
๔ จังหวัดสระบุรี สายที่ ๒๕๔๗ ชื่อเส้นทาง
สถานีขนส่งผู้โดยสารจังหวัดสระบุรี-พระพุทธฉาย-หมู่บ้านป่าไม้[๑]

ด้วย คณะกรรมการควบคุมการขนส่งทางบกประจำจังหวัดสระบุรีได้พิจารณาเห็นสมควรให้กำหนดเส้นทางสำหรับการขนส่งประจำทางด้วยรถโดยสารขึ้น
เพื่อเป็นการอำนวยความสะดวกให้แก่ประชาชนต่อไป

ฉะนั้น อาศัยอำนาจตามความในมาตรา ๒๐ (๑) แห่งพระราชบัญญัติการขนส่งทางบก
พ.ศ. ๒๕๒๒ ประกอบกับมติคณะกรรมการควบคุมการขนส่งทางบกประจำจังหวัดสระบุรีในการประชุมครั้งที่
๒/๒๕๔๙ เมื่อวันที่ ๒๙ กันยายน ๒๕๔๙ และได้รับอนุมัติจากคณะกรรมการควบคุมการขนส่งทางบกกลาง
ในการประชุมครั้งที่ ๘/๒๕๔๙ เมื่อวันที่ ๔ เมษายน ๒๕๔๙ จึงให้กำหนดเส้นทางสำหรับการขนส่งประจำทางด้วยรถโดยสาร
หมวด ๔ จังหวัดสระบุรี สายที่ ๒๕๔๗ สถานีขนส่งผู้โดยสารจังหวัดสระบุรี-พระพุทธฉาย-หมู่บ้านป่าไม้
โดยให้ใช้รายละเอียดเส้นทางดังนี้ คือ

สายที่
๒๕๔๗ ชื่อเส้นทาง สถานีขนส่งผู้โดยสารจังหวัดสระบุรี-พระพุทธฉาย-หมู่บ้านป่าไม้
เริ่มต้นจากสถานีขนส่งผู้โดยสารจังหวัดสระบุรี ไปตามถนนสุดบรรทัด
ถึงทางหลวงแผ่นดินหมายเลข ๒ แยกขวาไปตามทางหลวงแผ่นดินหมายเลข ๒ ถึงทางหลวงแผ่นดินหมายเลข
๑ แยกซ้ายไปตามทางหลวงแผ่นดินหมายเลข ๑ ผ่านบ้านปากข้าวสาร กรมทหารม้าที่ ๔ ถึงทางหลวงแผ่นดินหมายเลข
๓๐๔๒ แยกซ้ายไปตามทางหลวงแผ่นดินหมายเลข ๓๐๔๒ ผ่านบ้านโคกหนามแท่ง บ้านพลับ อุทยานแห่งชาติพระพุทธฉาย
สถานีวนวัฒนวิจัยพระฉาย ไปสุดเส้นทาง ณ สถานที่จอดรถโดยสารประจำทางหมู่บ้านป่าไม้

ประกาศ
ณ วันที่ ๑๙ มีนาคม พ.ศ. ๒๕๕๐
ธวัชชัย
เทอดเผ่าไทย
ผู้ว่าราชการจังหวัดสระบุรี
ประธานกรรมการควบคุมการขนส่งทางบก
ประจำจังหวัดสระบุรี

วัชศักดิ์/ผู้จัดทำ
๑๓
มิถุนายน ๒๕๕๐

[๑]
ราชกิจจานุเบกษา เล่ม ๑๒๔/ตอนที่ ๔๘ ง/หน้า ๑๒๗/๗ มิถุนายน ๒๕๕๐